馬式中文

馬來西亞華語、華文、大馬中文，係馬來西亞華人圈中普遍使用一種含有當地特色嘅華語，大約8百萬人使用。雖然馬來西亞華語係以中國現代標準官話為基準，但係受到當地歷史、文化同社會環境等影響，同中國嘅普通話有一定嘅差異，主要喺日常口語同用詞上有唔同。另外，通俗同標準華語有好大差異，前者係華人社會喺日常生活中所用，後者係當地中文媒體所用。由於馬來西亞華語使用嘅詞匯同依家北京規範華語有好大差異，所以政府同埋華人社團成立馬來西亞華語規範理事會，規範當地華語用詞。

基於早期華人前輩去南洋嘅共同文化同經歷，口語化嘅馬來西亞華語有好多地方同新加坡華語相似，但係因為腔調上有啲唔同，某啲新加坡人將帶有馬來西亞口音嘅華語腔調叫做「聯邦腔」。而兩者合稱叫「新馬華語」。

截至2014年，93%馬來西亞華人家庭講唔同種類中文，當中包括華語。

留言，「華語」一詞本來指各種唔同嘅中文，不過大馬同新加坡經歷咗獨尊官話、排斥其他漢語族語言嘅歷史後，「華語」一詞嘅含義被扭曲成專指官話。

用英語同馬來語詞匯
馬來語係馬來西亞嘅國語同官方語言，而英語經歷咗英國殖民時代後依然有相當嘅重要性，所以當地嘅華語喺口語上吸收咗一啲馬來語同英語嘅音譯外來詞，有啲更加成為馬來西亞標準漢語嘅一部分。
嚟自馬來語詞彙例子：
「巴剎」
「甘榜」
「五腳基」
嚟自英語詞彙例子：
「德士」
「巴士」
「芝士」/「起司」

畀其他中國方言影響

廣東話嘅影響 
廣東人係馬來西亞華人裏面第三大族群。粵語喺馬來西亞首都吉隆坡、雪蘭莪、沙打根、霹靂部分地區等地係主要語言，所以對馬來西亞華語，尤其係呢啲地區嘅影響較為顯著。
以下係受廣東話影響嘅例子：
腔調同廣式普通話相似
使用7、9等助語詞
疑問句會加個「冇」字
例如：等下要去飲茶冇？
用「埋」字代替「了」字
使用源自於粵語嘅詞匯，例如：
「雲吞」
「龍門」
「大耳窿」
「老千」
「含巴爛」等
語法方面，例如「先」字喺修飾謂語時，標準華語嘅語法入面只會作為狀語使用，但係粵語中「先」亦可充當補語
例如喺標準華語中應該係「我先去喝水」，但係馬來西亞華語因受粵語所影響變咗「我去喝水先」。

閩南語嘅影響 
閩南人係馬來西亞華人中最大嘅族群。福建話喺北馬、南馬、東馬部分地區以及同柔佛接壤嘅新加坡較為普遍，令當地華語帶嚟好大影響。

以下舉出幾項受閩南語影響嘅例子：
陰平調值較低，相當於閩南語嘅第7聲。
腔調同閩南話腔調或者臺灣國語相似
使用源自於閩南語嘅詞匯，例如：
「揬」
「塌」
「康頭」
「落(lào)跑」
「龍溝」等
使用閩南語發音嚟讀某啲字但係原意唔變，例如：
「夾」
「呸」
「唉」
 「嘖」
解釋某樣嘢或者提問嗰時，通常會喺句尾加個「乎」或者「唅」
喺句尾會加個「kòk」
用「嘛」嚟代替「也」
例如：你嘛是這樣
用「呢」來嚟指示物體所在位置或者作為語氣詞，例如：
我的手機放在哪裏？呢！在那邊罷了。
「最好」呢兩個字通常會畀當地人用嚟表達否定嘅意思。
例如：「最好是有這種東西」，意思即係無呢種嘢。有唔少唔識呢種詞匯嘅人，會誤會講呢句話嘅人係表達「現在還沒有，希望日後會出現」嘅意思。
量詞方面，好多圓形物體會以「粒」作為量詞，建築物多數用「間」嚟做量詞，其餘多數用「個」嚟做量詞。

其他例子
 Angela，你們不是應該要拿那個「form」先，然後才去四樓那個「counter」的咩/meh？
 剛剛從 Penang回來，那裏的 traffic「死伯」夠力，「敢敢」跟你塞兩個多小時「那種」，現在「講真的」我很倦了。
 黑色 body的那個跟它「馬是」一樣的，我看你們重「砍 了」又。 
 Eh，你要不要我幫你叫 Cab？
 唉，講到這件事我就很 「死伯」。
 哇，你不倦我都倦咯。

「咩」字係由廣東話所影響，通常用嚟問問題。而標準普通話係唔會用呢個字。

星式中文

類:馬來西亞語言
類:中文